Årsplan 2013 – 2015 Institutt for helse og samfunn


Status ”Årsplan 2013-2015” 
Nedenfor følger tiltakene beskrevet i årsplanen med en statusoppdatering i rød skrift. Hovedoverskrifter og mål fra universitets strategiske plan er beholdt slik at tiltakene kan leses i sammenheng med overordnede mål. 
Et grensesprengende universitet
 Mål 1: Universitetet i Oslo skal fremme grensesprengende forskning, utdanning og formidling og være en etterspurt internasjonal samarbeidspartner.
Risikovurdering
En stor risiko er den økte belastningen på vitenskapelig ansatte. Antallet stipendiater er høyt, og eksterne prosjekter må øke i kompleksitet og volum. Tverrfaglighet inkluderer flere forfattere og internasjonalisering krever forfattere utenfor organisasjonen. Samtidig vil dette kunne redusere oppnådde publikasjonspoeng. I perioden vil 6 av de faste vitenskapelige gå for aldersgrensen. Nedtrapping før aldergrense og overgang for nyansatte vil kunne påvirke måltall. De tiltak som prioriteres ansees som vesentlig for å redusere risikoen for at Helsam ikke oppnår å styrke og fremme tverrfaglig forskning globalt og nasjonalt. 
PRIORITERTE TILTAK
Strategi 1.
Tiltak a 
Utvikle en plan for en strategisk og tverrfaglig relevant rekruttering av nye faste vitenskapelig ansatte ved Instituttet 
Milepæler for gjennomføring:
31.12.2012 Bred diskusjon i avdelingene i forbindelse med ferdigstilling av avdelingsvise strategi- og årsplaner
31.03.2013 Plan utviklet og implementert
31.12.2016 Ansatt inntil 20 nye faste vitenskapelig ansatte
Ansvar: Lederteamet ved instituttet
Status pr oktober 2012: Saken skal diskuteres på avdelingsledermøte 30. oktober.
Status pr mai 2013: Overordnet plan for rekruttering av faste vitenskapelig ansatte er utarbeiedet i lederteamet og skal diskuteres med instituttrådet. 4 nye faste stillinger kunngjøres innen juni 2013. Den videre prosessen vil ta utgangspunkt i avdelingenes strategiske ønsker og behov.
Tiltak b 
Øke antallet postdoktorstillinger ved instituttet 
Frist for gjennomføring: 30. September 2014
Milepæler for gjennomføring:
31.12.2015 Endret fordeling av basisfinansiering mellom PhD stipendiater og postdoktorstillinger ved instituttet er 8 PhD og 8.5 postdoktorstillinger. 
Ansvar: Lederteamet ved instituttet
Status pr oktober 2012: Helsams måltall er 2,5 postdoktorstilling og 14 PhD-stipendiater
Status pr mai 2013: Ingen endring er foretatt ennå. Den nye bestemmelsen med hensyn til innstegsstillinger og bestemmelse fra flere finansiører (bla. NFR og Kreftforeningen) om at de vil satse på postdoktorstillinger vil muligens medføre endring i dette tiltaket. 
Strategi 2.
Tiltak: 
Styrke tverrfaglig forskning gjennom internt finansierte PhD og postdoktorstillinger til prioriterte satsningsområder hvor flere avdelinger og faggrupper samarbeider 
Frist for gjennomføring: 31.12.2014
Milepæler for gjennomføring:
31.12.2016 halvparten av stillingsinnehaver skal ha publisert minst 1 artikkel i internasjonale tidsskrift med forfattere fra minst to av seks avdelinger
31.12.2016 Helsam har minst seks store (mer enn 10 mill fra finansiør) NFR/EU finansierte tverrfaglige prosjekter hvor minst tre av seks avdelinger er involvert
Ansvar: Lederteamet ved instituttet
Status pr oktober 2012: Ingen oversikt over publikasjoner på tvers. Større prosjekter på tvers av dagens avdelinger; ett NFR-prosjekt (CHARM)
Status pr mai 2013: To postdoc utlyses i vår, men disse er ikke øremerket til tverrfaglig forskning. Pt er det ikke definert prioriterte satsningsområder. Disse vil utvikles gjennom neste fase av bemanningsplanen og reviderte avdelingsvise strategiplaner. 
Strategi 3.
Tiltak: 
Etablere et Gjesteprofessorprogram som sikrer hver avdeling minst én internasjonal gjesteprofessor hvert år (etter modell fra SFF CIR)
Frist for gjennomføring: 31.12.2013
Milepæler for gjennomføring: Minst 6 seminarer og workshops årlig som involverer flere faggrupper og avdelinger ved Helsam
Ansvar: Lederteamet ved instituttet
Status pr oktober 2012: Alle avdelinger har fått finansiering for å motta gjesteprofessor i 2012 som en del av internasjonaliseringsåret
Status pr mai 2013: Det har ikke vært gjennomført aktivitet hittil i år, men det er lagt planer for gjesteforskerbesøk. 
Strategi 4.
Tiltak a
Stimulere til at alle undervisningsprogram ved Helsam tilbyr elektive kurs på engelsk
Milepæler for gjennomføring: 31.12.2014 Minst 20 elektive kurs ved Helsam på engelsk
Ansvar: Avdelingslederne
Status pr oktober 2012: Helsam har 17 elektive emner som tilbys på engelsk
Status pr mai 2013: Ingen endringer fra oktober. Studiedekan Kristin Heggen har vært kontaktet ad megamaster og endring av logistikk for masterprogrammene i moduler slik som ved Heled kan bli et forslag. 
Tiltak b: 
Stimulere til flere store søknader hvor Helsam-ansatte leder og/eller deltar i EU-prosjekter
Milepæler for gjennomføring: 31.12.2016 Minst åtte store EU prosjekter hvor Helsam-ansatte leder og/eller deltar
Ansvar: Lederteamet ved instituttet
Status pr oktober 2012: Helsam deltar i 3 prosjekter finansiert av rammeprogrammet, og leder ingen.
Status pr mai 2013: Ingen endringer fra oktober, men søknader er sendt.  

Tiltak c 
Implementering av fellesgrad ved Heled
Milepæler for gjennomføring: 31.12.2016 Tilfredsstillende evaluering av først gruppe
Ansvar: Lederteamet ved instituttet
Status pr oktober 2012: Avklart at det blir fullt undervisningstilbud fra høsten 2013. 15 studenter tas opp fra høsten 2013.
Status pr mai 2013: Studenter tas opp høsten 2013. Inntil videre er det et double degree-program, joint degree trolig først fra 2015.
Strategi 2, 3 og 4.
Tiltak 
Styrke suksessraten ved store forskningssøknader gjennom interne fagfellestøtte søknadskrivning prosjekter
Frist for gjennomføring: 31.12.2014
Milepæler for gjennomføring: 31.12.2014 Minst tre store nye NFR/EU finansierte prosjekter i hver avdeling 
Ansvar: Lederteamet ved instituttet
Status pr oktober 2012: Helsam har totalt opprettet 7 nye prosjekter hittil i 2012 med totalramme over 5,5 millioner
Status pr mai 2013: Det er opprettet 3 nye prosjekter siden oktober med totalramme over 5,5 millioner. Det er ikke gjennomført konkrete tiltak med fagfellestøtte til søknadsskriving.  Universitet i Tromsø hadde et interessant opplegg for kurs relatert til dette i mars og kontakt har vært initiert. 

Læringsuniversitetet
Mål 2: Universitetet i Oslo skal tilby forskningsbasert utdanning på linje med de fremste internasjonale læresteder.
Risikovurdering 
En stor risiko for Helsam er den økte belastningen på vitenskapelig ansatte. Instituttet har mange stipendiater og rekrutterer mange selv, men har også ansvar for oppfølgingen av eksterne stipendiater som er tatt opp på dr. grads programmet på UIO. De foreslåtte strategisk tiltak ansees å kunne redusere risikoen for at Helsam ikke oppnår å opprettholde og styrke kvaliteten på utdanning og undervisning. 
PRIORITERTE TILTAK
Strategi 5.
Tiltak a 
Fylle vitenskapelig stilling som forskningsutdanningskoordinator som leder og koordinerer utviklingen av forskerutdanningen ved instituttet 
Frist for gjennomføring: 30.06.2013
Ansvar: Instituttleder
Status pr oktober 2012: Søkerne er under vurdering, og forventes besatt sommeren 2013
Status pr mai 2013: Innstilling foreligger, men saken er noe forsinket pga klager fra søkere på den sakkyndige vurderingen. Intervjuer er gjennomført og referanser undersøkes. Tilsetting ventet innen midten av juni.

Tiltak b 
Etablere rutiner for evaluering av doktorgradssøknader og prosjektprotokoller ved hver avdeling 
Frist for gjennomføring: 31.12.2013
Milepæler for gjennomføring:
Ansvar: Forskningsutdanningskoordinator
Status pr oktober 2012: Stillingen er under utlysning, og forventes besatt sommeren 2013
Status pr mai 2013: Avventer tilsatt forskningsutdanningskoordinator. 

Tiltak c
Styrke alle aspekter ved forskerutdanning ved instituttet
Frist for gjennomføring: 31.12.2015
Milepæler for gjennomføring: Doktorgradskurs med høyt internasjonalt nivå implementert ved Helsam. Internasjonalt samarbeid om kurs etablert
Ansvar: Lederteamet ved instituttet og forskningsutdanningskoordinator
Status pr oktober 2012: Lederteamet har hatt en bred diskusjon av kvalitet i phd-utdanningen, og vil følge opp saken i forbindelse med UiO-rapport om phd-utdanningen.
Status pr mai 2013: Det er levert høringsinnspill på et forslag om å harmonisere retningslinjer for phd-utdanningene i Norden. Større grad av harmonisering vil kunne gjøre det enklere å ta gode kurs internasjonalt. Helsam leder én og er deltager i én nasjonal forskerskole som begge har oppstart i 2013. 


Strategi 6, 7, 10 &11.
Tiltak 
Delta aktivt i arbeidet med Oslo 96+. Helsam vil arbeide for å styrke fakultetets undervisning innenfor allmennmedisin, samfunnsmedisin, etikk og Kunnskapshåndtering, Ledelse og Kvalitet (KLoK) i tråd med samfunnsutviklingen (kfr samhandlingsreformen).
Frist for gjennomføring: 31.12.2014 
Milepæler for gjennomføring: 31.12.2012 Rapporten ferdig fra arbeidsgruppa
Ansvar: Instituttleder, avdelingsledere og vitenskapelige ansatte
Status pr oktober 2012: Det er to representanter fra Helsam i arbeidsgruppen for Oslo96+, og det er arrangert møte mellom disse og øvrige nøkkelpersoner i medisinundervisningen ved instituttet.
Status pr mai 2013: Jan Frich er lånt ut til fakultetet for å lede arbeidet med Oslo96+. 

Strategi 8 &9.
Tiltak 
Vurdere nåværende undervisningsprogram, samt delta i utredningsarbeidet relatert til et MPH program ved UiO. 
Frist for gjennomføring: 30.06.14
Milepæler for gjennomføring: Plan for evaluering av utdanningsprogram ved Helsam i tråd med periodiske programevalueringer. Rapport fra utredingsgruppe relatert til MPH program. Avsluttende rapporter for ulike program
Ansvar: Instituttleder, avdelingsledere og ansatte
Status pr oktober 2012: Utredningsgruppe for MPH er oppnevnt og første møte berammet. De skal levere sitt arbeid innen utgangen av mars 2013.  Periodiske programevalueringer skjer etter fakultetets fastsatte syklus. Hvert program evalueres 4. år.
Status pr mai 2013: Instituttet har fått MPH-utredningen på høring fra fakultetet. Erfaringsbasert master i helseadministrasjon gjennomfører periodisk programevaluering våren 2013. Master i Internasjonal Community Health gjennomførte evaluering høsten 2012. Begge programmene vil bli diskutert med de enkelte programteamene høsten 2013. 
Et samfunnsengasjert universitet
Mål 3: Universitetet i Oslo skal gjennom aktiv dialog og samarbeid bidra til at forskningsbasert kunnskap kommer til anvendelse for å løse det 21. århundrets store samfunnsutfordringer.

Risikovurdering 
Dette er meget sentralt i Helsams samfunnsoppdrag og forventningene er store. Kravene relatert til samhandlingsreformen og andre strategiske tiltak innen helsevesenet presentere store utfordringer for instituttet og dermed også en risiko med stor belastning på og forventning til de vitenskapelig ansatte.  Verden står overfor store utfordringer når det gjelder håndteringen av globale helseutfordringer, både i vårt land, i Sør, og i samhandling med andre. De foreslåtte strategiske tiltak øker sannsynlighet for måloppnåelse ved Helsam. 
PRIORITERTE TILTAK
Strategi 12
Tiltak
Arbeide for flere kombinasjonsstillinger mellom Helsam og helsetjenesten/forvaltningen Milepæler for gjennomføring: 31.12.2015 Seks nye eksternfinansierte II-stillinger
Ansvar: Lederteamet ved instituttet
Status pr oktober 2012: Helsam har 12 ansatte i eksternfinansiert stilling som professor II eller førsteamaunensis 20%.
Status pr mai 2013: Det er tilsatt nye professor II finansiert av Institutt for flymedisin, Forsvarets sanitet og en i migrasjonshelse, Nakmi. 

Strategi 12 &13.
Tiltak a 
Ratifisering av samarbeidsavtalen med Oslo kommune 
Milepæler for gjennomføring: 31.12.2014 fem store felles forskningsprosjekt er identifisert og tre finansiert av NFR
Ansvar: Instituttleder, avdelingsledere og vitenskapelig ansatte
Status pr oktober 2012: Ett felles prosjekt etter avtaleinngåelse: finansiering av administrativ stilling for å fasilitere samarbeidet. 
Status pr mai 2013: Det er utarbeidet søknad om ekstern finansiering for felles forskningsprosjekter.  800 000 er bevilget til en pilot på helsestasjon i Stovner. En søknad om NFR midler er innsendt. 
Tiltak b 
Fakultets samarbeidsavtale mot OUS samt Helsam-avtale knyttet til helseøkonomiske evalueringer, og helsetjenesteforskning, ratifiseres.
Milepæler for gjennomføring: 31.12.2014 fire store felles forskningsprosjekt er identifisert og to finansiert av NFR
Ansvar: Lederteamet ved instituttet
Status pr oktober 2012: Helsam har i dag ingen store aktive eksternfinansierte prosjekter knyttet til disse avtalene.
Status pr mai 2013:  Ingen endringer siden oktober.

Strategi 12 -16.
Tiltak a 
Helsam skal styrke sin posisjon i eksterne fora relevante for helse og samfunn.
Milepæler for gjennomføring: 31.12.2016 Ansatte som representanter i beslutningsorganer og organisasjoner for regionale, nasjonale, og internasjonale / globale spørsmål relevant for helse og samfunn
Ansvar: Lederteamet ved instituttet
Status pr oktober 2012: Det finnes ingen analyse av status på området.
Status pr mai 2013: Ingen endringer siden oktober. 

Tiltak b 
Arrangere diskusjonsmøter relatert til aktuelle tema, høringsuttalelser etc. 
Milepæler for gjennomføring: 31.12.2014 tre instituttovergripende møter årlig
Ansvar: Kontorsjef, kommunikasjonsrådgiver og forskningsstøttestab
Status pr oktober 2012: Helsam har arrangert ett instituttovergripende møte med fokus på strategiplanen hittil i vår, og tverrfaglighet ble diskutert på møte i forbindelse med julebordet. 
Status pr mai 2013: Det er ikke arrangert instituttovergripende møter i vår. Det er planlagt seminar og julebord for vitenskapelig ansatte til høsten. MPH utredingsarbeidet foranlediget to møter i regi av Med Fak.

Strategi 14.
Tiltak a 
Utarbeide en egen kommunikasjonsstrategi med tilhørende årsplan.
Milepæler for gjennomføring:
31.03.2013 Strategiplan utviklet
31.12.2013 Oppstart av eksterntrettet nyhetsepost
31.12.2016 Øke antall kronikker/debattinnlegg og medieoppslag med 20% sammenlignet med dagens nivå. Gradvis øke antall videointervjuer til 20 pr år. 
Ansvar: Kommunikasjonsrådgiver og lederteamet ved instituttet 
Status pr oktober 2012: Helsam har hatt 41 kronikker/debattinnlegg, ca 125 medieoppslag og 2 videointervju så langt i 2012.
Status pr mai 2013: Pga sykefravær er det ikke utviklet strategiplan eller foretatt fortløpende registrering av medieoppslag. Ny frist for strategiplan settes til 31.12.2013.

Et handlekraftig universitet
Mål 4: Universitetet i Oslo skal forvalte sine samlede ressurser offensivt slik at de bidrar til å understøtte kjerneaktivitetene.
Risikovurdering 
Helsam står foran en stor utskifting av de vitenskapelige ansatte og dermed endring i ressurser, og de foreslåtte strategiene kan redusere effekt og risiko forbundet med dette. 
PRIORITERTE TILTAK
Strategi 17.
Tiltak 
Pådriverrolle i samlokalisering
Milepæler for gjennomføring: Teknisk Avdeling utarbeider universitetsstyresak med konsekvensutredning av Helsam samlokalisering. Universitetsstyret godkjenner arbeid med utredning av samlokalisering
Ansvar: Instituttadministrasjonen
Status pr oktober 2012: Fakultetet har bedt universitetsledelsen godkjenne at Teknisk avdeling bidrar til en konsekvensutredning av samlokalisering av Helsam
Status pr mai 2013: Det er tatt initiativer ovenfor fakultetet og universitetsledelsen uten at det har resultert i noe vedtak om konsekvensutredning. 

Strategi 20 & 22.
Tiltak 
Utvikle en plan for en strategisk og tverrfaglig relevant rekruttering av nye faste vitenskapelig ansatte ved Instituttet 
Milepæler for gjennomføring: 
31.03.2013 Plan utviklet og implementert
31.12.2016 Ansatt inntil 20 nye faste vitenskapelig ansatte
Ansvar: Lederteamet ved instituttet
Status pr oktober 2012: Saken diskuteres i avdelingsledermøte 4. desember
Status pr mai 2013: Overordnet plan for rekruttering av faste vitenskapelig ansatte er utarbeiedet i lederteamet og skal diskuteres med instituttrådet. 4 nye faste stillinger kunngjøres innen juni 2013. Den videre prosessen vil ta utgangspunkt i avdelingenes strategiske ønsker og behov.
Strategi 18 & 21.
Tiltak 
Styrke pre og post forskningssøknad administrativ støtte for å sørge for økt suksessrate på store søknader samt at prosjekter, når de er bevilget, ikke står i stampe mens ansettelse av prosjektmedarbeidere avventes
Milepæler for gjennomføring: 
31.12.2012 Tilrettelegging av administrative prosedyrer 
31.12.2016 Økt andel av de vitenskapelig ansatte har et eksternt finansiert prosjekt
Ansvar: Instituttledelsen, avdelingsledere og ansatte
Status pr oktober 2012: Forskningskonsulentene ved instituttet fokuserer sitt arbeid rundt søknads- og oppstartsfasen av nye prosjekter. Det mangler inntil videre systematiske data for alle søknader og deres suksessrate.
Status pr mai 2013: Arbeidet med å styrke forskningsadministrativ støtte ble diskutert i instituttrådet i mars. Data blir tilgjengelig i løpet av høsten 2012. 

Strategi 18 & 24.
Tiltak 
Etablere en plan for og gjennomføre en gjennomgang av administrative rutiner som resulterer i etablering og forbedring av det som er i dag
Frist for gjennomføring: 31.12.2013
Ansvar: Instituttadministrasjonen
Status pr oktober 2012: Målene i forslag til plan presenteres for administrasjonen på seminar 22. oktober
Status pr mai 2013: Ingen endringer siden oktober. 

Det gode universitetet
Mål 5: Universitetet i Oslo skal legge til rette for at studenter
og ansatte skal realisere sitt potensial i et godt arbeids- og læringsmiljø
 Risikovurdering 
Det er en risiko at Helsam ikke har en egen identifiserbare kultur. Avdelingene er unike og meget ulik i forhold til tradisjon og kultur. Leder-og kompetanseutvikling ansees som viktig for å redusere denne usikkerheten. 
PRIORITERTE TILTAK
Strategi 25.
Tiltak
Stimulere til deltagelse på leder- og kompetanseutviklingskurs
Milepæler for gjennomføring: Minst to vitenskapelig ansatte deltar på forskningslederkurs årlig. Minst åtte ansatte deltar på kompetanseutviklingskurs årlig 
Ansvar: Lederteamet ved instituttet og instituttadministrasjonen
Status pr oktober 2012: 4 ansatte fra Helsam er påmeldt forskningslederkurset 2012/2013
Det foreligger ingen systematisk oversikt for øvrige kompetansehevende kurs.
Status pr mai 2013: Det var ingen deltagere fra Helsam på forskningslederkurset for 2013. Det er fortsatt ingen systematisk oversikt over øvrige kompetansehevende kurs.

Strategi 26.
Tiltak a
Instituttovergripende kurs, sammenkomster og sosiale tiltak
Milepæler for gjennomføring: 31.12.2015 gjennomføring av minst fem arrangementer årlig
Ansvar: Instituttledelsen
Status pr oktober 2012: Helsam har gjennomført 3 instituttovergripende arrangementer i 2012.
Status pr mai 2013: Ingen instituttovergripende arrangementer er gjennomført hittil i år. Sommerfest og julebord er bestilt/planlagt.
Tiltak b 
Arbeide for et godt læringsmiljø i utdanningene, med vekt på pedagogisk innovasjon og et levedyktig studentdemokrati
Milepæler for gjennomføring: 31.12.2015 God evaluering relatert til dette fra alle typer studenter
Ansvar: Instituttledelsen, avdelingsledere og ansatte
Status pr oktober 2012: Det finnes ingen analyser av status på området.
Status pr mai 2013: Ingen endringer siden oktober. 

